CELEX: 52019PC0424
Language: da
Date: 2019-09-20
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Komitéen for Oprindelsesregler, der er nedsat ved aftalen om oprindelsesregler (WTO-GATT 1994), som er knyttet som bilag til den slutakt, der blev undertegnet i Marrakesh den 15. april 1994

EUROPA-KOMMISSIONEN
            Bruxelles, den 20.9.2019
            COM(2019) 424 final
            BILAG
            til 
            Forslag til RÅDETS AFGØRELSE
            om den holdning, der skal indtages på Den Europæiske Unions vegne i Komitéen for Oprindelsesregler, der er nedsat ved aftalen om oprindelsesregler (WTO-GATT 1994), som er knyttet som bilag til den slutakt, der blev undertegnet i Marrakesh den 15. april 1994.
            
               
         
         
            
               Øget gennemsigtighed af ikkepræferenceoprindelsesregler
            
            
               _______________
            
            
               VERDENSHANDELSORGANISATIONENS MEDLEMMER,
            
            
               Som ønsker at sikre, at oprindelsesreglerne i sig selv ikke har restriktive, fordrejende eller afbrydende virkninger for den internationale handel,
            
            
               som ønsker at sikre, at oprindelsesreglerne udarbejdes og anvendes på en upartisk, gennemsigtig, forudselig, konsistent og neutral måde,
            
            
               som erkender, at klare og forudsigelige oprindelsesregler og deres anvendelse vil lette den internationale handelsstrøm,
            
            
               som erkender, at det er ønskeligt at skabe gennemsigtighed af love, regulativer og praksis vedrørende oprindelsesregler,
            
            
               som ønsker at supplere underretningsforpligtelsen i henhold til artikel 5 i aftalen om oprindelsesregler,
            
            
               som bekræfter, at øget gennemsigtighed af love, regulativer og praksis vedrørende oprindelsesregler bidrager til at mindske efterlevelsesomkostningerne for økonomiske aktører, der ønsker at integrere globale værdikæder, navnlig mikrovirksomheder og små og mellemstore virksomheder,
            
            
               HAR BESLUTTET FØLGENDE VEDRØRENDE OPRINDELSESREGLERNE:
            
            
               1.Det er ønskeligt at bevare og fremme en høj grad af gennemsigtighed og gensidig forståelse af eksisterende oprindelsesregler og dertil knyttede dokumentationskrav, der anvendes af WTO-medlemmerne. Ved oprindelsesregler forstås de oprindelsesregler, der er omfattet af artikel 1 i aftalen om oprindelsesregler.
            
            
               2.For at øge gennemsigtigheden og fremme en bedre forståelse af oprindelsesreglerne underretter medlemmerne i henhold til bilag 1 til denne beslutning WTO's sekretariat om de oprindelsesregler, som de anvender i forbindelse med mestbegunstigelsesbehandling i henhold til artikel I, II, III, XI og XIII i GATT 1994.
            
            
               3.Medlemmerne opfordres til at udfylde skemaet i bilag 1 ved underretning af WTO's sekretariat om andre oprindelsesregler, som de anvender i forbindelse med andre ikkepræferentielle handelspolitiske instrumenter, jf. artikel 1.2 i aftalen om oprindelsesregler.
            
            
               4.Derudover skal medlemmerne i henhold til bilag 2 beskrive deres praksis med hensyn til oprindelsescertificering og anden obligatorisk oprindelsesdokumentation vedrørende ikkepræferenceformål, hvorom der er sket underretning i henhold til bilag 1
                  1
               . Medlemmer, der meddeler, at de ikke anvender oprindelsesregler i henhold til bilag 1, skal dog udfylde bilag 2.
            
            
               5.Underretninger i henhold til denne beslutnings punkt 2 og 4 fremsendes senest et år efter beslutningens vedtagelse.
            
            
               6.Oplysninger, hvorom der sker underretning i henhold til denne beslutning, gøres offentligt tilgængelige af WTO's sekretariat.
            
            
               7.Hvert medlem opretter eller opretholder i det omfang, det har ressourcer til det, et eller flere informationskontorer, som skal besvare rimelige forespørgsler fra regeringer, virksomheder og andre interesserede parter om spørgsmål vedrørende oprindelsesregler og dertil knyttede dokumentationskrav og udlevere de nødvendige formularer og dokumenter
                  2
               . Medlemmerne meddeler WTO's sekretariat kontaktoplysningerne på deres respektive informationskontorer i henhold til bilag 1. Mindst udviklede medlemslande har to år til at meddele WTO's sekretariat disse oplysninger.
            
            
               8.Medlemmerne bestræber sig på at tilvejebringe retlige henvisninger, websteder, forklarende dokumenter eller andre dokumenter på et officielt WTO-sprog.
            
            
               9.Medlemmer, der foretager væsentlige ændringer til oprindelsesregler og dertil knyttede dokumentationskrav, hvorom der er sket underretning i henhold til denne beslutning, underretter straks WTO's sekretariat herom i overensstemmelse med denne beslutning.
            
         
         
            
               10.Komitéen for Oprindelsesregler undersøger eksisterende oprindelsesregler og dertil knyttede dokumentationskrav på grundlag af de oplysninger, hvorom der er sket underretning i henhold til denne beslutning, med henblik på at identificere handelslettende praksisser og fremme den internationale udbredelse heraf.
            
            
               11.Bistand fra WTO's sekretariat bør stilles til rådighed efter anmodning for at hjælpe medlemmer, der er udviklingslande og mindst udviklede lande, med at gennemføre bestemmelserne i denne beslutning.
            
            
               12.Intet i denne beslutning skal fortolkes således, at det påvirker medlemmernes rettigheder eller forpligtelser i henhold til artikel 5 i aftalen om oprindelsesregler eller artikel 1 i aftalen om handelslettelser.
            
            
               13.Denne beslutning, navnlig punkt 2 og 3, tages op til revision tre år efter vedtagelsen og derefter, når det er nødvendigt, for i givet fald yderligere at øge gennemsigtigheden af ikkepræferenceoprindelsesregler.
            
            
            
               BILAG 1
            
            
               SKEMA TIL UNDERRETNING OM IKKEPRÆFERENCEOPRINDELSESREGLER
            
            
               Bilag 1 kan duplikeres efter behov
            
            
               I. 
                     BASISOPLYSNINGER
            
            
                     
                        1)
                     
                  
                  
                     
                        Underrettende medlem
                     
                  
                  
                     
                  
               
                     
                        2)
                     
                  
                  
                     
                        Informationskontor 
                     
                     
                        (Angiv om muligt følgende kontaktoplysninger: Navn, telefon, e-mail, websted)
                     
                  
                  
                     
                  
               
                     
                        3)
                     
                  
                  
                     
                        Er ikkepræferenceoprindelsesregler gældende?
                     
                  
                  
                     
                        □
                     
                  
                  
                     
                        Ja
                     
                  
                  
                     
                        □
                     
                  
                  
                     
                        Nej*
                     
                  
               
                     
                  
                  
                     
                  
                  
                     
                        * Hvis svaret er "Nej", er besvarelse af de efterfølgende spørgsmål i dette bilag ikke påkrævet
                     
                  
               
                     
                        4)
                     
                  
                  
                     
                        Angiv, i forbindelse med hvilke handelspolitiske instrumenter disse ikkepræferenceoprindelsesregler anvendes (jf. artikel 1.2 i aftalen om oprindelsesregler)
                     
                  
                  
                     
                  
               
                     
                        5)
                     
                  
                  
                     
                        Ikrafttrædelsesdato eller væsentlige ændringer hertil:
                     
                  
                  
                     
                  
               
                     
                        6)
                     
                  
                  
                     
                        Udløbsdato, hvis relevant:
                     
                  
                  
                     
                  
               
                     
                        7)
                     
                  
                  
                     
                        Statslige eller ikke-statslige myndigheder med ansvar for forvaltningen:
                     
                  
                  
                     
                  
               
                     
                        8)
                     
                  
                  
                     
                        Internetlink til lovgivning og andre forklarende dokumenter, hvis relevant:
                     
                  
                  
                     
                  
               
                     
                        9)
                     
                  
                  
                     
                        Eventuelle bemærkninger
                     
                  
                  
                     
                  
               
            
               II. 
                     ANVENDELSE AF IKKEPRÆFERENCEOPRINDELSESREGLER
            
            
                     
                        10)
                     
                  
                  
                     
                        Anvendes ikkepræferenceoprindelsesregler på import
                     
                  
                  
                     
                        □
                     
                  
                  
                     
                        Ja
                     
                  
                  
                     
                        □
                     
                  
                  
                     
                        Nej
                     
                  
               
                     
                        11)
                     
                  
                  
                     
                        Anvendes ikkepræferenceoprindelsesregler på eksport
                     
                  
                  
                     
                        □
                     
                  
                  
                     
                        Ja
                     
                  
                  
                     
                        □
                     
                  
                  
                     
                        Nej
                     
                  
               
                     
                        12)
                     
                  
                  
                     
                        De minimis-regel for anvendelse af ikkepræferenceoprindelsesregler
                     
                  
                  
                     
                        □
                     
                  
                  
                     
                        Ja
                     
                  
                  
                     
                        □
                     
                  
                  
                     
                        Nej
                     
                  
               
                     
                  
                  
                     
                        Hvis ja, angiv de minimis-tærsklen og de relevante retlige henvisninger, der gælder for spørgsmål 10-12.
                     
                  
                  
                     
                  
               
            
               III. 
                     KRITERIER FOR BESTEMMELSE AF VÆSENTLIG FORARBEJDNING MED HENBLIK PÅ VURDERING AF VARENS OPRINDELSE
            
            
                     
                        13)
                     
                  
                  
                     
                        Generelle kriterier, hvis relevant for alle produkter:
                     
                  
                  
                     
                  
               
                     
                        14)
                     
                  
                  
                     
                        Produktspecifikke oprindelsesregler, hvis relevant:
                     
                  
                  
                     
                  
               
                     
                        15)
                     
                  
                  
                     
                        Definition af materiale uden oprindelsesstatus og materiale med oprindelsesstatus, hvis relevant:
                     
                  
                  
                     
                  
               
                     
                        16)
                     
                  
                  
                     
                        Liste over mindste behandlinger, som ikke giver oprindelsesstatus, hvis relevant: 
                     
                  
                  
                     
                  
               
                     
                        17)
                     
                  
                  
                     
                        Eventuelle øvrige regler:
                     
                  
                  
                     
                  
               
                     
                        18)
                     
                  
                  
                     
                        Andre oplysninger, som medlemmet finder nødvendige (angiv internetlink, hvis relevant)
                     
                  
                  
                     
                  
               
            
               IV.  
                     FORHÅNDSAFGØRELSER
            
            
                     
                        Er der udstedt forhåndsafgørelser om en vares oprindelse
                           3
                        ?
                     
                  
                  
                     
                              
                                 □
                              
                           
                           
                              
                                 Ja
                              
                           
                           
                              
                                 □
                              
                           
                           
                              
                                 Nej
                              
                           
                        
                  
               
                     
                        Myndighed med ansvar for at udstede forhåndsafgørelser (med hensyn til oprindelse)
                     
                  
                  
                     
                  
               
                     
                        Instrukser vedrørende anmodningen om en forhåndsafgørelse
                     
                  
                  
                     
                  
               
                     
                        Internetlink til lovgivning og andre relevante retlige henvisninger:
                     
                  
                  
                     
                  
               
         
         
            
               
            
               BILAG 2
            
            
               SKEMA TIL UNDERRETNING OM DOKUMENTATIONSKRAV KNYTTET TIL
            
            
               IKKEPRÆFERENCEOPRINDELSESREGLER
            
            
                     
                        1)
                     
                  
                  
                     
                        Obligatoriske krav til certifikater og/eller anden obligatorisk oprindelsesdokumentation i forbindelse med import?
                     
                  
                  
                     
                        □
                     
                     
                  
                  
                     
                        Ja
                     
                  
                  
                     
                        □
                     
                  
                  
                     
                        Nej**
                     
                     
                  
               
                     
                        2)
                     
                  
                  
                     
                        Obligatoriske krav til certifikater og/eller anden obligatorisk oprindelsesdokumentation i forbindelse med eksport?
                     
                  
                  
                     
                        □
                     
                  
                  
                     
                        Ja
                     
                     
                  
                  
                     
                        □
                     
                  
                  
                     
                        Nej**
                     
                  
               
                     
                  
                  
                     
                  
                  
                     
                  
               
                     
                        3)
                     
                  
                  
                     
                        Findes der et standardiseret eller foreskrevet format og/eller indhold vedrørende certifikat og/eller anden obligatorisk oprindelsesdokumentation?
                     
                     
                        Hvis ja, vedlæg en kopi eller relevante oplysninger i tillægget til dette bilag 
                     
                  
                  
                     
                           Ja
                              
                              Nej
                     
                     
                        ** Hvis svaret på spørgsmål 1 og 2 er "Nej", er besvarelse af de efterfølgende spørgsmål i dette bilag ikke påkrævet
                     
                  
               
                     
                        4)
                     
                  
                  
                     
                        Hvis kun påkrævet under særlige omstændigheder, beskriv de tilfælde, hvor et certifikat (eller anden obligatorisk oprindelsesdokumentation ) er påkrævet, samt de respektive formater (den foreskrevne formular eller andet).
                     
                  
                  
                     
                  
               
                     
                        5)
                     
                  
                  
                     
                        Hvis obligatoriske krav til certifikat og/eller anden obligatorisk oprindelsesdokumentation er begrænset til bestemte produkter, angiv, for hvilke HS-kapitler, samt de respektive formater (den foreskrevne formular eller andet).
                     
                  
                  
                     
                  
               
                     
                        6)
                     
                  
                  
                     
                        Undtagelser fra de obligatoriske krav om certifikat og/eller anden obligatorisk oprindelsesdokumentation (f.eks. forsendelser af ringe værdi, postforsendelser,...)
                     
                  
                  
                     
                  
               
                     
                        7)
                     
                  
                  
                     
                        Statslige eller ikke-statslige myndigheder med ansvar for udstedelse af certifikat og/eller eventuelt anden obligatorisk oprindelsesdokumentation
                     
                  
                  
                     
                  
               
                     
                        8)
                     
                  
                  
                     
                        Angiv de relevante retlige henvisninger, der gælder for spørgsmål 1-7
                     
                  
                  
                     
                  
               
            
               BILAG 2 — TILLÆG
            
            
               Vedlæg i givet fald den foreskrevne formular og/eller internetlink til den foreskrevne formular vedrørende oprindelsescertifikat (eller anden obligatorisk oprindelsesdokumentation). 
            
            
               __________
            
         
         
            
                  
                     (1)
                  
                  
                      Dette berører ikke andre oprindelsesbeviser, som de kompetente myndigheder kan kræve til kontrolformål.
                  
               
               
                  
                     (2)
                  
                  
                      Det er underforstået, at dette informationskontor kan være det samme som det, der oprettes eller opretholdes i henhold til artikel 1.3 (informationskontorer) i aftalen om handelslettelser, og medlemmerne er ikke forpligtet til at give flere oplysninger eller udlevere flere formularer og dokumenter end dem, der er omfattet af aftalen om handelslettelser.
                  
               
               
                  
                     (3)
                  
                  
                      Jf. artikel 2, litra h), i aftalen om oprindelsesregler og artikel 3 i aftalen om handelslettelser.
                  
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 20.9.2019
            COM(2019) 424 final
            2019/0200(NLE)
            Forslag til
            RÅDETS AFGØRELSE 
            om den holdning, der skal indtages på Den Europæiske Unions vegne i Komitéen for Oprindelsesregler, der er nedsat ved aftalen om oprindelsesregler (WTO-GATT 1994), som er knyttet som bilag til den slutakt, der blev undertegnet i Marrakesh den 15. april 1994
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne i Komitéen for Oprindelsesregler, der er nedsat ved aftalen om oprindelsesregler (WTO-GATT 1994), som er knyttet som bilag til den slutakt, der blev undertegnet i Marrakesh den 15. april 1994, i forbindelse med den planlagte vedtagelse af en meddelelse om øget gennemsigtighed af ikkepræferenceoprindelsesregler.
            
            
               2.Baggrund for forslaget
            
            
               2.1.Aftalen om oprindelsesregler
            
            
               Aftalen om oprindelsesregler (WTO-GATT 1994), der er knyttet som bilag til den slutakt, der blev undertegnet i Marrakesh den 15. april 1994 ("aftalen"), har til formål at sikre, at ikkepræferenceoprindelsesregler ikke i sig selv skaber unødvendige handelshindringer, og at harmonisere oprindelsesreglerne på internationalt plan med undtagelse af oprindelsesregler i forbindelse med indrømmelse af toldpræferencer. Indtil afslutningen af harmoniseringsprogrammet skal de kontraherende parter sørge for, at deres oprindelsesregler er gennemsigtige, at de ikke har restriktive, fordrejende eller afbrydende virkninger for den internationale handel, at de forvaltes på en konsistent, ensartet, upartisk og rimelig måde, og at de er baseret på et positivt grundlag. Aftalen trådte i kraft den 1. januar 1995.
            
            
               Den Europæiske Union er part i aftalen
                  1
               . Også alle medlemsstater er part i overenskomsten.
            
            
               2.2.Komitéen for Oprindelsesregler
            
            
               Komitéen for Oprindelsesregler blev oprettet inden for rammerne af Verdenshandelsorganisationen (WTO) og er åben for WTO's medlemmer. Den mødes mindst en gang om året og skal gennemgå gennemførelsen og anvendelsen af aftalen om oprindelsesregler. Arbejdet i komitéen har primært været fokuseret på harmonisering af ikkepræferenceoprindelsesregler. Forhandlingerne er ikke afsluttet, og WTO-medlemmerne anvender i øjeblikket nationale oprindelsesregler til ikkepræferenceformål. For nylig er der blevet igangsat et arbejde med præferenceoprindelsesregler, navnlig dem, der anvendes i forbindelse med handelspræferencer vedrørende de mindst udviklede lande. Beslutninger i udvalget træffes normalt ved konsensus.
            
            
               2.3.Den retsakt, der skal vedtages af Komitéen for Oprindelsesregler
            
            
               Den [date] skal Komitéen for Oprindelsesregler på sit årlige møde vedtage en meddelelse
                  2
                om "øget gennemsigtighed af ikkepræferenceoprindelsesregler" ("den påtænkte retsakt").
            
            
               Formålet med den påtænkte retsakt er at øge gennemsigtigheden af love, regulativer og praksis vedrørende ikkepræferenceoprindelsesregler og at supplere underretningsforpligtelsen i henhold til artikel 5 i aftalen om oprindelsesregler. 
            
            
               Hverken overenskomsten om oprettelse af Verdenshandelsorganisationen eller aftalen om oprindelsesregler vedrører den retlige status for retsakter vedtaget af WTO-udvalgene. Hvorvidt den påtænkte retsakt har bindende karakter, skal derfor afgøres ud fra det ordvalg, der er anvendt. Under hensyntagen til ordlyden i meddelelsen om øget gennemsigtighed af ikkepræferenceoprindelsesregler vil den påtænkte retsakt få bindende virkning for parterne. 
            
            
               3.Den holdning, der skal indtages på Unionens vegne
            
            
               Ikkepræferenceoprindelsesregler er de regler, der gælder i mangel af handelspræference, dvs. når handel finder sted efter mestbegunstigelsesprincippet. Hertil kommer, at visse handelspolitiske foranstaltninger såsom kontingenter, antidumping eller oprindelsesmærkning kan kræve en oprindelsesbestemmelse baseret på anvendelse af ikkepræferenceoprindelsesregler. 
            
            
               I overensstemmelse med artikel 5 i aftalen om oprindelsesregler skulle hvert WTO-medlem inden for en given frist fra WTO-overenskomstens ikrafttræden underrette WTO's sekretariat om sine oprindelsesregler samt retslige og almindeligt gældende administrative afgørelser vedrørende ikkepræferenceoprindelsesregler, som var gældende på den pågældende dato. Den Europæiske Union har underrettet WTO's sekretariat om de krævede oplysninger.
            
            
               I aftalen om oprindelsesregler blev WTO-medlemmerne enige om at forhandle harmoniserede ikkepræferenceoprindelsesregler. Disse forhandlinger er imidlertid ikke afsluttet, og WTO-medlemmerne anvender i øjeblikket nationale oprindelsesregler til ikkepræferenceformål. Som følge heraf gælder der forskellige ikkepræferenceoprindelsesregler ved import og/eller eksport, afhængigt af de pågældende WTO-medlemmer. Desuden er det ikke alle WTO-medlemmer, der anvender specifik lovgivning vedrørende ikkepræferenceoprindelsesregler. I Unionen er disse regler fastsat i artikel 59-61 i Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen
                  3
               . 
            
            
               For at undgå, at der opstod unødvendige handelshindringer på grund af de mange forskellige ikkepræferenceoprindelsesregler, der skulle anvendes, blev der nedsat en lille arbejdsgruppe blandt de delegerede i Komitéen for Oprindelsesregler for at undersøge, hvordan man kunne forbedre gennemsigtigheden for så vidt angår ikkepræferenceoprindelsesregler. Den Europæiske Union deltog i denne lille arbejdsgruppe og bidrog konstruktivt til den påtænkte retsakt. Drøftelserne fortsatte på møderne i Komitéen for Oprindelsesregler i marts og maj 2019. Koordineringen med medlemsstaterne blev sikret gennem medlemsstaternes delegationer i WTO og via Toldekspertgruppens Vareoprindelsesgruppe.
            
            
               I betragtning af, at klare og forudsigelige oprindelsesregler vil lette den internationale handelsstrøm, er formålet med den påtænkte retsakt at øge gennemsigtigheden af love, regulativer og praksis vedrørende ikkepræferenceoprindelsesregler og at supplere underretningsforpligtelsen i henhold til artikel 5 i aftalen om oprindelsesregler. 
            
         
         
            
               Den påtænkte retsakt indeholder bestemmelser om obligatorisk underretning om de ikkepræferenceoprindelsesregler, som det enkelte WTO-medlem anvender i forbindelse med mestbegunstigelsesbehandling i henhold til artikel I, II, III, XI og XIII i GATT 1994. Den omfatter også bestemmelser om frivillig underretning om ikkepræferenceoprindelsesregler, der anvendes til alle andre formål, som er omfattet af artikel 1.2 i aftalen om oprindelsesregler (antidumping- og udligningstold i henhold til artikel VI i GATT 1994, beskyttelsesforanstaltninger i henhold til artikel XIX i GATT 1994, krav om oprindelsesmærkning i henhold til artikel IX i GATT 1994, kvantitative restriktioner og toldkontingenter, oprindelsesregler, der anvendes i offentlige indkøb og handelsstatistikker). Desuden fastsættes der i den påtænkte retsakt bestemmelser om en underretningsforpligtelse for WTO-medlemmer omfattende eventuelle certifikater vedrørende ikkepræferenceoprindelse, som er obligatoriske i forbindelse med import- eller eksportforretninger. Underretning skal ske ved hjælp af de skemaer, der er knyttet som bilag til den påtænkte retsakt.
            
            
               Den påtænkte retsakt indeholder underretningsforpligtelser ud over dem, der er omhandlet i artikel 5 i aftalen om oprindelsesregler.
            
            
               Som følge heraf er der behov for, at Komitéen for Oprindelsesregler indtager en holdning på Unionens vegne. 
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  4
               .
            
            
               4.1.2.Princippernes anvendelse på det foreliggende tilfælde
            
            
               Komitéen for Oprindelsesregler er et organ, der er nedsat ved en aftale, nemlig aftalen om oprindelsesregler (WTO-GATT 1994).
            
            
               Den retsakt, som Komitéen for Oprindelsesregler skal vedtage, er en retsakt, der har retsvirkninger. Hverken overenskomsten om oprettelse af Verdenshandelsorganisationen eller aftalen om oprindelsesregler vedrører den retlige status for retsakter vedtaget af Komitéen for Oprindelsesregler. Hvorvidt den påtænkte retsakt har bindende karakter, skal derfor afgøres ud fra det ordvalg, der er anvendt. Under hensyntagen til ordlyden i meddelelsen om øget gennemsigtighed af ikkepræferenceoprindelsesregler må den påtænkte retsakt anses for at have bindende virkning. 
            
            
               Den påtænkte retsakt supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af målet for og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to bestanddele, og det ene af disse formål eller disse bestanddele kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, kun have en enkelt hjemmel, nemlig den, der kræves af det primære eller fremherskende formål eller bestanddel.
            
            
               4.2.2.Princippernes anvendelse på det foreliggende tilfælde
            
            
               Det vigtigste formål med og indhold af den påtænkte retsakt vedrører den fælles handelspolitik.
            
            
               Det materielle retsgrundlag for den foreslåede afgørelse er derfor artikel 207 i TEUF.
            
            
               4.3.Konklusion
            
         
         
            
               Retsgrundlaget for den foreslåede afgørelse bør være artikel 207 i TEUF sammenholdt med artikel 218, stk. 9, i TEUF.
            
            
               5.Offentliggørelse af den påtænkte retsakt
            
            
               Ikke relevant.
            
            
               2019/0200 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Komitéen for Oprindelsesregler, der er nedsat ved aftalen om oprindelsesregler (WTO-GATT 1994), som er knyttet som bilag til den slutakt, der blev undertegnet i Marrakesh den 15. april 1994
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 3, og artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen om oprindelsesregler (WTO-GATT 1994), der er knyttet som bilag til den slutakt, der blev undertegnet i Marrakesh den 15. april 1994 ("aftalen"), blev indgået af Unionen ved Rådets afgørelse 94/800/EF
                  5
                og trådte i kraft den 1. januar 1995. 
            
            
               (2)Ved aftalens artikel 4 nedsættes Komitéen for Oprindelsesregler. 
            
            
               (3)Komitéen for Oprindelsesregler skal på sit møde den [date] vedtage en meddelelse med titlen "Øget gennemsigtighed af ikkepræferenceoprindelsesregler".
            
            
               (4)Den holdning, der skal indtages på Unionens vegne i Komitéen for Oprindelsesregler, bør fastlægges, da meddelelsen får bindende virkning for Unionen.
            
            
               (5)Den foreslåede holdning, der skal indtages på Unionens vegne, har til formål at øge gennemsigtigheden af love, regulativer og praksis vedrørende ikkepræferenceoprindelsesregler gennem bestemmelser om WTO-medlemmers obligatoriske eller frivillige underretning om deres ikkepræferenceoprindelsesregler ved hjælp af standardskemaer. Dette vil medføre klarere og mere forudsigelige oprindelsesregler og lette den internationale handelsstrøm — 
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne på det møde i Komitéen for Oprindelsesregler, baseres på det udkast til retsakt vedtaget af Komitéen for Oprindelsesregler, der er knyttet til nærværende afgørelse.
            
            
               Unionens repræsentanter kan godkende mindre redaktionelle ændringer til udkastet til retsakt på baggrund af udviklingen under de kommende møder i Komitéen for Oprindelsesregler, samråd med medlemsstaterne eller koordineringsmøder på stedet uden yderligere afgørelse truffet af Rådet.
            
         
         
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Rådets afgørelse 94/800/EF af 22. december 1994 om indgåelse på Det Europæiske Fællesskabs vegne af de aftaler, der er resultatet af de multilaterale forhandlinger i Uruguay-rundens regi (1986-1994), for så vidt angår de områder, der hører under Fællesskabets kompetence (EFT L 336 af 23.12.1994, s. 1).
               
               
                  
                     (2)
                  
                        Meddelelse fra Australien, Brasilien, Canada, Hongkong, Japan, Republikken Korea, New Zealand, Norge, Filippinerne, Den Russiske Føderation, Singapore, Schweiz, Det Særskilte Toldområde Taiwan, Penghu, Kinmen og Matsu samt Amerikas Forenede Stater.
               
               
                  
                     (3)
                  
                        EUT L 269 af 10.10.2013, s. 1.
               
               
                  
                     (4)
                  
                        Domstolens dom af 7. oktober 2014, Tyskland mod Rådet, sag C-399/12, ECLI:EU:C:2014:2258, præmis 61 til 64. 
               
               
                  
                     (5)
                  
                        Rådets afgørelse 94/800/EF af 22. december 1994 om indgåelse på Det Europæiske Fællesskabs vegne af de aftaler, der er resultatet af de multilaterale forhandlinger i Uruguay-rundens regi (1986-1994), for så vidt angår de områder, der hører under Fællesskabets kompetence (EFT L 336 af 23.12.1994, s. 1).